கீதா போகாட்

கீதா போகட் (Geeta Phogat 15 டிசம்பர், 1988) இந்திய பெண் மல்யுத்த வீராங்கனையாவார். இவர் பெண்களுக்கான மற்போரில் 51 கிலோ வகுப்பில் 2010 பொதுநலவாய விளையாட்டுக்களில் தங்கப் பதக்கம் வென்றுள்ளார். இவர் பொதுநலவாய விளையாட்டுக்களில்  மல்யுத்த பாேட்டியில் தங்க பதக்கம் வென்ற முதல் இந்திய வீராங்கனையாவார். ஒலிம்பிக் விளையாட்டுகளில் பங்குபெறுவதற்கு தகுதிபெற்ற முதல் இந்தியப் பெண் மல்யுத்த வீரருமாவார்.

தனிவாழ்வும் குடும்பமும் 
பொதுநலவாய விளையாட்டுக்களில் மற்போரில் வெள்ளி பதக்கம் பெற்ற பபிதா குமாரியின் உடன்பிறப்பாவார். இவர் மற்போர் விளையாட்டாளர் மகாவீர் சிங் போகத்தின் மகளாவார். மகாவீர் சிங் போகத் துரோணாச்சார்யா விருது பெற்ற மற்போர் விளையாட்டு வீரராவார். இவரே கீதா போகத்தின் பயிற்சியாளருமாவார். இவரது  உடன்பிறப்பு வினேசு போகத்தும் கிளாசுகோ பொதுநலவாய விளையாட்டுக்களில் தங்கப் பதக்கம் வென்றுள்ளார். கீதா பாேகத்தும் அவரது  சகோதரியும் அரியானாவில் தங்கள் சிற்றூரில் பெண்களைக் குறித்த பார்வையையும் மனப்பாங்கையும் மாற்றியுள்ளனர்.

சாதனைகள்

2009 பொதுநலவாய மல்யுத்தப் போட்டி  
2009 ஆண்டு ஜலந்தர், பஞ்சாப்பில் நடைபெற்ற பொதுநலவாய மல்யுத்தப் போட்டியில் (19 - 21 டிசம்பர் 2009) தங்கப் பதக்கம் வென்றார்.

2010  பொதுநலவாய விளையாட்டு  
2010 ஆண்டு இந்தியாவில் புது தில்லியில் நடைபெற்ற பொதுநலவாய விளையாட்டு பாேட்டியில் மல்யுத்தப் பிரிவில் தங்கப் பதக்கம் வென்றார்.

2012 உலக மல்யுத்த வாகையாளர் போட்டி  
2012 ஆண்டு கனடாவில் நடைபெற்ற உலக மல்யுத்த வாகையாளர் போட்டியில் வெண்கலப் பதக்கம் வென்றார்.

2013  பொதுநலவாய விளையாட்டு 
2013 ஆண்டு ஜோகன்னஸ்பர்க்கில் நடைபெற்ற பொதுநலவாய விளையாட்டு பாேட்டியில் மல்யுத்தப் பிரிவில் வெள்ளி பதக்கம் வென்றார்.

2015 ஆசிய மற்போர் வாகையாளர் போட்டி
2015 இல் தோகாவில் நடந்த ஆசிய மற்போர் வாகையாளர் போட்டியில் 58 கிலோ கட்டற்ற பிரிவில் வெண்கலப் பதக்கம் வென்றார்.

திரைப்படம் 
இவரது வாழ்வை மையமாகக் கொண்டு ஆமிர் கான் நடித்த தங்கல் என்ற திரைப்படம் 2016 ஆம் ஆண்டு எடுக்கப்பட்டு, வெற்றிகரமாக ஓடியது.

மேற்கோள்கள்

வெளியிணைப்புகள் 
 redif

அருச்சுனா விருது பெற்றவர்கள்
1988 பிறப்புகள்
வாழும் நபர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இந்திய மற்போர் வீரர்கள்
இந்தியப் பெண் விளையாட்டு வீரர்கள்
அரியானா நபர்கள்
பிவானி மாவட்ட நபர்கள்